Opstaldningskontrakt – vandrefold/løsdrift/boks

Denne aftale vedrører opstaldning af hesten: 


___________________________________________________________________________________ 
Navn på hest samt chip nr. (ID)


er indgået mellem:

___________________________________________________________________________________
Navn på ejer/bruger

___________________________________________________________________________________
Adresse

___________________________________________________________________________________
Post nr. og by

__________________________________________________________________________
Tlf. nr.

Udlejer:
Stutteri Dyrgaard - cvr.nr.: 27720870
v/ Lene Hove Mejnertsen
Ogstrupgårdsvej 11
Mejlby
8530  Hjortshøj

Opstaldningsperiode:
Aftalen træder i kraft den ______________________________________ og løber indtil aftalen opsiges af én af parterne. Se nærmere under opsigelse
Betaling:
Som vederlag for opstaldning af hesten betaler hestens ejer pensionspris ifølge den til enhver tid gældende prisliste. Hestens ejer betaler pensionsprisen månedsvis forud, idet beløbet forfalder til betaling senest den 1. i måneden. 
Når man ankommer med sin hest/pony, får man en regning pålydende ½ eller 1 måneds staldleje samt en måneds forudbetalt staldleje. Den forudbetalte staldleje vil blive modregnet den sidste måned man er opstaldet, når man siger sin staldplads op, såfremt opsigelsen er os skriftligt i hænde, inden den 1. i måneden før man flytter fra Stald Dyrgaard. Hvis man for eksempel vil rejse den 1. maj, skal vi have opsigelsen senest den 31. marts. Kort sagt – man har en måneds opsigelse. Forudbetalt staldleje vil ikke på noget tidspunkt blive tilbagebetalt.
Derudover betales et depositum på kr. 500,00 + moms som skal garantere at lejer afleverer sin boks i rengjort, kalket og malet stand, ved afrejse. Kalk og maling udleveres af udlejer.
Forhøjelse af pensionsprisen kan ske med 2 måneders varsel til den første i en måned. 
Udlejer er forpligtet til at:
· Underrette ejeren i det tilfælde, at hesten bliver syg.

· Tilkalde dyrlæge for ejers regning, såfremt akut assistance af dyrlæge skønnes påkrævet.

· Forestå morgenfodring samt udlukning 7 dage om ugen i vinterperioden.

Udlejer er ikke forpligtet til at:
· På nogen måde at påtage sig noget ansvar for hestens evt. sygdom eller hestens liv og førlighed - herunder skrammer og skader, som hesten måtte pådrage sig under opstaldning i boksen eller på folden.

· Afholde udgifter vedrørende hesten, herunder udgifter til smed, dyrlæge, ødelagte grimer, dækkener etc.

· Tegne forsikring, der dækker ejerens hest, sadeltøj eller andet udstyr/beklædning hestens ejer opbevarer på Stald Dyrgaard.

Ejeren af hesten er forpligtet til at:
· Påtage sig det erstatningsansvar, ejeren af hesten efter lovgivningen har for skader, som hesten og/eller ejeren måtte forvolde.

· Holde hesten ansvarsforsikret.

· Hesten er udelukket fra konsum.

· Sørge for at hesten er vaccineret og kunne aflevere dokumenteret ormefri gødningsprøve, når hesten flytter til stedet.

· Oplyse udlejer om hestens eventuelle uvaner.




Ejeren af hesten er indforstået med at:
· Hestens hestepas udleveres til udlejer ved indflytning, da udlejer i henhold til gældende lovgivning er forpligtet til at kunne forevise dette indenfor 3 timer på myndighedernes foranledning. Hestepasset opbevares forsvarligt hos udlejer.

· Boksen rengøres, males og kalkes én gang om året med de af udlejeren betalte materialer. Har ejeren af hesten ikke mulighed for dette, kan denne betale sig fra det for et beløb fastsat af udlejeren (pt. kr. 500,00 + moms).

· Hjælpe med at vedligeholde ridebanen i henhold til det til enhver tid gældende regelsæt – dvs. at rive hovslag og huller efter brug, særligt hvis springmateriel og lignende er blevet brugt.

· Eventuelt eget foder skal opbevares i tønder, der kan lukkes med låg og opmålt foder skal opbevares i bøtter/spande med låg. Max. 2 tønder (120 liter) pr. hest.

· To gange om året udtager hestens ejer gødningsprøver til analyse. Dette sker i april og oktober. Udlejer koordinerer og sørger for laboratorieundersøgelse hos dyrlægen.

· Derefter gives der ormekur til de heste, som har behov for dette. Alle udgifter i forbindelse med gødningsprøver og ormekur betales af ejeren af hesten, og opkræves på næste måneds regning.

· Hestene går på døgnfold i månederne maj, juni, juli, august, september og eventuelt oktober. Ønsker ejer sin hest på boks i disse måneder, står ejer selv for fodring, ind- og udlukning.

· Der ikke gives græsgaranti – men der vil døgnet rundt være fri adgang til hø.

· Deltage i en arbejdsdag én dag om året. Er ejeren forhindret heri, betales et beløb fastsat af udlejer (pt. kr. 750,00 + moms).

· Eventuelle parter til hesten skal præsenteres for udlejer ved partsaftalens indgåelse; ligeledes skal parten være indforstået med og til fulde forstå alle regler/procedurer på Dyrgaard.

· Dyrgaard forbeholder sig ret til på sin hjemmeside og i diverse annoncer at bruge billeder af lejer eller lejers hest med mindre, lejer skriftligt har frabedt sig dette.

· Man respekterer udlejeres privatliv.



Opsigelse:
· Denne aftale kan af begge parter opsiges med én måneds varsel inden den første i en måned. Det vil sige at en opsigelse til f.eks. 1. maj skal være udlejer skriftligt i hænde senest den 31. marts samme år.

· Ved aftalens indgåelse indbetaler lejer en måneds forudbetalt staldleje samt første måneds leje. Fortryder lejer inden ikrafttrædelsestidspunktet, vil forudbetalt staldleje og første måneds leje ikke blive refunderet. 

· Forudbetalt staldleje og første måneds staldleje vil heller ikke blive refunderet, hvis lejer eller udlejer opsiger lejemålet i løbet af første måned. 

· Ved fraflytning af boksen skal ejeren af hesten aflevere boksen i rengjort og nykalket/nymalet stand – kalk og maling stilles til rådighed af udlejer.

· Kalkning og maling af boksen kan ejeren af hesten dog betale sig fra for et beløb fastsat af udlejeren (pt. kr. 500,00 + moms).


Underskrifter:

Ovenstående opstaldningskontrakt samt prisliste og generelle regler på Dyrgaard er gennemlæst og accepteret af hesteejer.

____________________________________    ____________________________________________
Dato og underskrift hestens ejer	Dato og underskrift udlejer

